Euroopa Liidu Teataja L 323 , 16/12/1994 Lk 0015 - 0017

Soomekeelne eriväljaanne: Peatükk 3 Köide 64 Lk 0023

Rootsikeelne eriväljaanne: Peatükk 3 Köide 64 Lk 0023



Komisjoni määrus (EÜ) nr 3059/94, 15. detsember 1994, millega muudetakse I, II ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes, [1] viimati muudetud komisjoni määrusega (EÜ) nr 2703/94, [2] eriti selle artikleid 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomsete toiduainete tarbijale ja nende jääkide mõju toiduainete tööstuslikule töötlemisele; loomsetes toiduainetes leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks tavaliselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; levamisool tuleks lisada määruse (EMÜ) nr 2377/90 I lisasse; 17ß-östradiool tuleks lisada määruse (EMÜ) nr 2377/90 II lisasse; tiine mära vereseerum (PMSG) tuleks lisada määruse (EMÜ) nr 2377/90 II lisasse; II lisa klassifikatsiooni kohaldatakse teaduslike andmete ekstrapoleerimise abil kõikide toiduloomade suhtes; teadusuuringute lõpuleviimiseks tuleks spektinomütsiin lisada määruse (EMÜ) nr 2377/90 III lisasse; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; käesolevas otsuses ettenähtud meetmed on kooskõlas veterinaarravimisektori tehniliste tõkete kõrvaldamist käsitlevate direktiivide tehnika arenguga kohandamise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. detsember 1994 Komisjoni nimel komisjoni liige Martin Bangemann [1] EÜT L 224, 18.8.1990, lk 1. [2] EÜT L 287, 8.11.1994, lk 19. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA A. I lisa muudetakse järgmiselt: 2. Antiparasiitikumid 2.1. Endoparasiitide vastased ained 2.1.3. Tetravesinikimidasoolid (imidasooltiasoolid) Farmakoloogilised toimeained | Markerjääk | Loomaliik | MRL | Sihtkude | Muud sätted | 2.1.3.1.Levamisool | Levamisool | Veised, lambad, sead, kodulinnud | 10 g/kg 100 g/kg | Lihaskude, neer ja rasvkude Maks | | B. II lisa 2. punkti alla "Orgaanilised ühendid" lisatakse järgmine alapunkt: 2. Orgaanilised ühendid "Farmakoloogilised toimeained | Loomaliik | Muud sätted | 2.10.Tiine mära vereseerum | Kõik toiduloomade liigid | | 2.11.17ß-östradiool | Kõik toiduloomadest imetajad | Üksnes raviks ja zootehniliseks kasutuseks" | C. III lisa muudetakse järgmiselt: 1. Antibakteriaalsed ained 1.2. Antibiootikumid 1.2.5. Aminoglükosiidid "Farmakoloogilised toimeained | Markerjääk | Loomaliik | MRL | Sihtkude | Muud sätted | 1.2.5.1.Spektinomütsiin | Spektinomütsiin | Veised, sead, kodulinnud | 5000 mg/kg | Neer | Ajutised jääkide piirnormid kaotavad kehtivuse 1. juulil 1998 | 2000 mg/kg | Maks | 300 mg/kg | Lihaskude | 500 mg/kg | Rasvkude | Veised | 200 mg/kg | Piim" | --------------------------------------------------